920 - Kem bráðum aftur

Já, ég er búinn að vera í næstum mánuð í einskonar sumarfríi á Stóru Hundaeyju (Gran Canary). Sé að sífellt er að verða óvinsælla að blogga á Moggablogginu. Ætla samt að halda því eitthvað áfram. Það er svo auðvelt og þægilegt. Jafnvel til í dæminu að það sé lesið. Fæ ekki séð að með því sé ég eitthvað að þjóna Davíð Oddssyni eða Sjálfstæðisflokknum.

Les meira að segja stundum forystugreinar (eða eru það Staksteinar) Morgunblaðsins sem birtast á Moggablogginu. Kannski skrifar Davíð þær. Veit það auðvitað ekki. Nafnleysið hentar þeim sem ráða stundum og stundum ekki. Í þessum greinum er oft vitnað í Pál nokkurn Vilhjálmsson sem er bloggari hér og talsvert lesinn. Held hann sé (fyrrverandi) blaðamaður. Hvernig væri að láta hann bara skrifa beint og nafnlaust í Moggann?

Fyrri ummæli:

Ummæli:
Vonandi hefur farið vel um þig á Stóru Hundaeyju -- amk. finnst mér það góður staður að vera á. Endalausar gönguleiðir, fjölbreyttir útimarkaðir (hefurðu farið á sunnudagsmarkaðinn í Faro II?) og gaman að horfa á iðandi danskösina í Kasbah á kvöldin. Og er þá fátt nefnt.

Já. það er hryggilegt að sjá að hryggurinn er að verða úr Moggablogginu. Veit ekki hvað kemur í staðinn. Ég fæ ekki séð fremur en þú að við séum á nokkurn handa máta að hlaða undir Davíð eða Sjálfstæðisflokkinn með því að birta þankagang okkar hér. Blogg missir að verulegu leyti marks þegar menn (og konur eru líka menn, nota bene) eru farnir að blogga út um allar koppagrundir þar sem enginn veit um þá.

En öfugt við þig finnst mér nafnleynd (nafnleysi?) ljóður á bloggi og skítkasts einna helst að vænta undan þeim felubörðum.

Verkefni: Hvatning
Merking: Hvatning